ፕሬዝዳንት ሳህለወርቅ ዘውዴ ለደግ የአዋላጅ ነርሶች ማሰልጠኛ ኮሌጅን ጎበኙ
ፕሬዝዳንት ሳህለወርቅ ዘውዴ የእናቶችና ህጻናት ሞትን ለመቀነስ የሚደረገውን ጥረት ለማገዝ የተቋቋመውን ለደግ የአዋላጅ ነርሶች ማሰልጠኛ ኮሌጅን ጎበኙ፡፡ኮሌጁ በአሁኑ ወቅት ከተለያዩ ክልሎች ለተውጣጡ 40 ተማሪዎች የነጻ ትምህርት እድል በመስጠት እያስተማረ ይገኛል።ኮሌጁ ለትርፍ ያልተቋቋመ የልህቀት ማዕከል መሆኑም በጉብኝቱ ወቅት ተገልጿል።ፕሬዝዳንቷ በጉብኝታቸው ወቅት የአዋላጅ ነርሶች ሙያ እናቶች ልጆቻቸውን በሰላም ወልደው ጤነኛ ልጅ እንዲያሳድጉ የሚያግዛቸው መሆኑን ገልጸዋል፡፡በዚህ ሙያ ላይ ባለሙያዎችን በማሠልጠን አስተዋጽኦ ለማድረግ ዶክተር ትዕግስት ኮሌጁን ማቋቋማቸው የሚያስመሰግናቸው ነው ሲሉም ተናግረዋል፡፡መንግስትም ለኮሌጁ ተገቢውን ድጋፍ እንደሚያደርግ ገልጸዋል፡፡ (ምንጭ፡-የፕሬዝዳንት ጽ/ቤት)